Københavns Adresseavis, 1794-05-27
Fortsættelse af Fortegnelsen paa de Priismaterier, og Premier, som det Kongelige Danske Landhuusholdings Selskab udsætter for Hans Kongelige Majestæts Riger og Lande for Aaret 1794. See No. 122. Næst efter Beskrivelsen af den fordeelagtigste Bagerovn og øvrige derhen hørende Jndretninger, maatte Forfatteren til saadan en Afhandling især være omstændelig i at anføre alle endog de mindste Omstændigheder, som kommer i Betragtning ved Melets Behandling fra dets første Tilstand af, indtil det gaaer over til sundt velbagt Brød, dog alt efter Landmandens Vilkaar, paa det at den eller de, som følger denne Anviisning, derved med Vished erholder den meste og sundeste Føde af det dertil anvendte Meel. Afhandlingerne indsendes til sidste October Maatte nogen finde for got allene at skrive om den egentlige Behandlingsmaade med Bagning, uden at indlade sig i at beskrive Indretningen af Ovnen m.v., da vil Selsket ogsaa modtage saadanne Afhandlinger og efter deres Værd belønne dem, ligesom i Fald nogen vilde skrive og Ovnens Indretning uden at berøre noget angaaende Bagningen. Ligeledes vil Selskabet endnu med Fornøielse til nyelig meldte Tid modtage hvad Forslag nogen maatte behage at meddeele det, enten til en beqvem og ei for bekostelig Bagerovns Jndretning for en heel Landsbye eller Egn paa Landet, eller for en god Plan til Kølle for samme Hensigt, eller for en Indretning til Maltgiøring, Brygning og Bagning tillige, og efter Omstændighederne belønne samme i Forhold til den Nytte, det Almindelige, saa ledes som meldt, maatte kunne drage af samme. 27. Det er bekiendt, at Kartofler ere vanskelige at bevare Vinteren over, hvor man ikke er forsynet med gode Kieldere, og at, naar Kartoflerne frysse, ere de utjenlige til Spise. Da det, i Besynderlighed i Norge, Jsland og Færøe i Almindelighed ikke er mueligt at have Kieldere, og vanskeligt at have andre tilgiængelige Giemmesteder for denne vigtige Frugt; saa udsætter Selskabet. Sin tredie Guldmedaille eller 25 Rdlr. for den bedste Underetning om den sikkerste Maade, i bemeldte Lande, vel at bevare og overgiemme Kartofler om Vinteren. Ved denne Underretning maatte undersøges, naar der ikke kunde udfindes Middel til at bevare Kartoflerne i deres naturlige Form, om det da kunde skee, naar de vare bragte i Meel, eller paa andre Maader, og om Kartoffelmeel er ligesaa tienligt og nyttigt til Føde efterat Kartoflerne have været udsatte for Frost, som naar de ikke have været frosne, og endelig, naar saa er, Forklaring, over den beqvemmeste Maade at bringe dem i Meel. Afhandlingerne maatte indsendes inden første October 1795. 28. Bogen (Bøgetræets Frugt) er saa riig paa god og velsmagende Olie, at den i adskillige fremmede Lande presses og bruges, endog i Stedet for Oliven= og Mandel=Olie. Adskillige lykkelige Forsøg med dens Presning ere og gjorte her i Landet; især har en af Sælskabets værdige Medlemmer foreviist det meget gode Prøver af Bog=Olie, og tillige ved en Beretning om de gjorte Forsøg) viist, med hvad Fordeel den kunde presses, samt tildeels besvaret de Jndvendinger, som mueligen derimod af en og anden kunde giøres. Da Oliens Mængde og Godhed imidlertid meget kommer an paa en rigtig Behandlingsmaade og vel indrettede Presser; saa udsætter Selskabet. Sin første Sølv=Medaille eller 20 Rdlr. for en Beskrivelse med tilhørende Model af en ) Denne Beretning findes trykt i det 5te Hæfte af Samleren for Landboen. begeen Olie=Presse eller Stampe, med Beregning over hvad den kan koste, og Anviisning til dens rette Brug. Selskabet har især Hensigt til Olie Presser for smaae Huusholdinger; men skulde nogen finde for got at indkomme med Beskrivelse og Modeller af Presser for Olie=Presning i det store, saa vil Selskabet med Fornøielse modtage dem, og da efter Omstændighederne forhøie Premien. Besvarelsen heraf indsendes inden 1ste November 1794. 29. Ligeledes udsætter Selskabet sin første Sølv=Medaille eller 20 Rdlr. for den fuldstændigste paa Erfaring grundede Underretning om den fordeelagtigste Maade at presse Olie paa i det Smaae, saavel i Hensigt til den beste Olie, som til den største Quantitet deraf. Underretningen maatte indsendes inden 1ste November 1794. 30, Hvilken Hoved=Næring passer sig i Særdeleshed for en eller anden Kiøbstæd i Dannemark hvor den endnu ikke drives ved hvilken Hoved Næring, eller om det var flere end een, skulde en eller anden Kiøbstæd snarest kunde ophielpes: naar dens naturlige Beqvemhed og muelige Sammenhæng med Landet, indenrigste Steder, og fremmede Lande derved nøie tages i Betragtning: hvorledes kan en saadan Næring nemmest og lempeligst ledes til faadant et Sted uden merkeligen at svække de Steders Næringer som bruge samme. For den bedste Afhandling herom giver Selskadet sin tredie Guld=Medaille eller 25 Rdlr. For næst beste den første Sølv=Medaille eller 20 Rdlr. Samme Premier udsætte Selskabet for dette Spørgsmaals Besvaring, paa lige Vilkaar i Henseende til de norske Kiøbstæder. Skulde en Afhandling i denne betydelige Sag være af besynderlig Vigtighed, vil Selskabet forhøje Premien.